လီဂျင်ဝတ်

လီဂျင်ဝတ် (李陣郁)(၁၆ စက်တင်ဘာ ၁၉၈၁ မွေး) သည် တောင်ကိုရီးယားသရုပ်ဆောင်တဦးဖြစ်ပြီး၊ အချစ်ဇာတ်လမ်းတွဲ ဖန်နန်းတော်(၂၀၀၈)၊ အချိန်ခရီးသွားဇာတ်လမ်းတွဲ အမွေးတိုင်ကိုးချောင်း(၂၀၁၃)၊ အချစ်ဇာတ်လမ်းတွဲ ငါတို့မချစ်ကြတဲ့အချိန်(၂၀၁၅)တို့၌ ခေါင်းဆောင်အဖြစ်၊ ဒေါ်ဘွားဘွား(၂၀၁၄)၌ အရံအဖြစ် သရုပ်ဆောင်ခဲ့ခြင်းတို့ကြောင့် လူသိများသည်။ အီဂျီနုခ်(이진욱)ဟုလည်း ဖတ်နိုင်သည်။

အနုပညာခရီး 
သရုပ်ဆောင်နောက် လိုက်ရန် ဆုံးဖြတ်လိုက်စဉ်က လီဂျင်ဝတ်သည် ချုံဂျုတက္ကသိုလ်၌ ပတ်ဝန်းကျင်ဆိုင်ရာအင်ဂျင်နီယာပညာရပ်ကို သင်ယူနေခဲ့သည်မှ ထွက်လိုက်လေသည်။ ၂၀၀၃ ၌ ပန်နာဆိုနစ်အတွက် ပရင့်မော်ဒယ် အဖြစ် သူ၏ဖျော်ဖြေရေးဘဝကို စခဲ့သည်။ ထို့နောက် ဟာဂျင်ဟို ရိုက်ကူးသော ၂၀၀၄ ကားတိုတပုဒ်ဖြစ်သည့် ငါ့ရဲ့ယောက်ျားလေးသူငယ်ချင်းအသစ်၌ ပွဲဦးထွက် သရုပ်ဆောင်ခဲ့သည်။ ထို့နောက် စိတ်သဘောကောင်းသော စတော်ကာအဖြစ် အချစ်ကအထီးကျန်၊ ဘေ့စ်ဘောကစားသမားအဖြစ် ထပ်ပြုံးလိုက်ဦး၊ သီးသန့်စုံစမ်းစစ်ဆေးရေးအဖြစ် တနေ့သော်၊ အင်ချွန်းလေဆိပ်ဝန်ထမ်းအဖြစ် လေကြောင်းမြို့တော်၊ ပလတ်စတစ်ဆာဂျင်တဦးအဖြစ် မပြီးမီနှင့်ပြီးနောက်၊ သမ္မတသားအဖြစ် ကြောက်မက်ဖွယ်ရန်သူစသော ရုပ်သံဇာတ်လမ်းတွဲများ၌ ဆက်တိုက်သရုပ်ဆောင်ရသည်။

၎င်းနောက် လီသည် ၆ မေ ၂၀၀၉ မှ ၇ မတ် ၂၀၁၁ ထိ အမျိုးသားကာကွယ်ရေးဝန်ကြီးဌာနလက်အောက်ရှိ ကာကွယ်ရေးမီဒီယာအေဂျင်စီ၌ နှစ်နှစ် စစ်မှုထမ်းဆောင်ခဲ့သည်။ မြောက်ကိုရီးယားအေးဂျင့်အဖြစ် သရုပ်ဆောင်ထားသော စပိုင်မြောင်ဝူဇာတ်ကားဖြင့် ပြန်ရောက်လာခဲ့သည်။

ထို့နောက် လီသရုပ်ဆောင်ခဲ့သည်များမှာ ငါလိုတဲ့သံယောဇဉ် ၂၀၁၂၊ အကောင်းဆုံးလုပ်ကွက်ရသည့် အချိန်ခရီးသွားဇာတ်လမ်းတွဲ အမွေးတိုင်ကိုးချောင်း၊ ဇာတ်ရံအဖြစ် ပါခဲ့သည့် ရုပ်ရှင် ဒေါ်ဘွားဘွား၊ အကြီးအကျယ်လုပ်ကွက်ရသည့် ပြင်သစ်အက်ရှင်ကား ပွိုင့်ဘလန့်ကို ပြန်ရိုက်ထားသော တားဂက်တို့ ဖြစ်လေသည်။

ဂျိုဆွန်ခေတ်အိမ်ရှေ့စံ ဆိုဟျောအဖြစ် ပါဝင်သည့် သူရဲကောင်းသုံးယောက်၌ အမွေးတိုင်ကိုးချောင်းစာရေးဆရာနှင့် ဒါရိုက်တာတို့နှင့် ပြန်တွဲမိသည်။ ၂၀၁၅ ၌ ရုပ်ရှင်နှစ်ကား၌ သရုပ်ဆောင်သည်။ ၎င်းတို့မှာ ကိုယ်တွင်းအလှနှင့် ထိုင်ဝမ်ဇာတ်လမ်းတွဲ အချိန်တိုင်းမင်းနဲ့ကို ပြန်ရိုက်သော အချိန်ဘက်ပြောင်းသူတို့ ဖြစ်သည်။

ကိုယ်ရေး 
၂၀၀၇ ၌ လေကြောင်းမြို့တော်ရိုက်ကွင်း၌ တွေ့ပြီးနောက် ချွိုင်ဂျီဝူးနှင့် စတင်တွဲခဲ့ပြီး၊ ၂၀၁၁ ၌ နှစ်ဦးသား လမ်းခွဲခဲ့သည်။

၂၀၁၄ မေ၌ မင်းသမီး ဂုံဟျိုဂျင်နဲ့ တွဲပြန်ပြီး၊ မတူညီသောအကြောင်းများကြောင့် လအနည်းငယ်အကြာ၌ ပြတ်သွားပြန်သည်။

ရိုက်ကူးရေး

ရုပ်သံဇာတ်လမ်းတွဲများ

ရုပ်ရှင်

စုံစိရှိုး

တေးဗီဒီယို

ဆုနှင့်ဇကာတင်စာရင်း

ကိုးကား 

၁၉၈၁ မွေးဖွားသူများ
သက်ရှိထင်ရှားပုဂ္ဂိုလ်များ
တောင်ကိုရီးယား အမျိုးသား ရုပ်ရှင်သရုပ်ဆောင်များ